Majandus - ja Kommunikatsiooniministeerium	Teie 11.09.2025 nr 13-2/3224-1	
info.mkm@mkm.ee	
	Meie 13.10.2025 nr 10-11/2406 - 2	

Arvamus Harju maakonnaplaneeringu maavarade teemaplaneering ja selle KSH aruande eelnõu kohta 		

Austatud Erkki Keldo	

Esitasite Tallinna Keskkonna- ja Kommunaalametile (edaspidi amet) planeerimisseaduse § 65 lõike 1 alusel kooskõlastamiseks Harju maakonnaplaneeringu maavarade teemaplaneeringu (edaspidi teemaplaneering) ja selle keskkonnamõju strateegilise hindamise (edaspidi KSH) aruande eelnõu.
Amet on tutvunud esitatud materjalidega ning annab teada järgmist. Arvestades, et teemaplaneering käsitleb Tallinna linna haldusterritooriumil maavarade kasutamise ja kaevandamise põhimõtteid, kuulub vastavate seisukohtade kujundamine linna poliitilise tasandi pädevusse. Tallinna Keskkonna- ja Kommunaalamet tegutseb oma ülesannete täitmisel lähtudes ka Tallinna Linnavolikogu varasematest otsustest ja suunistest.
Tallinna Linnavolikogu keskkonnakomisjon otsustas 10. mai 2021. aasta koosolekul ning Tallinna Linnavolikogu keskkonna- ja kliimakomisjon otsustas 17. jaanuari 2023. aasta koosolekul, et Tallinna linna haldusterritooriumil ei ole põhjendatud uute karjääride rajamine ega olemasolevate karjääride laiendamine. Selline lähenemine on vajalik linna väärtusliku elukeskkonna ja üldplaneeringus määratud rohealade säilitamiseks.
Seetõttu saab amet anda teemaplaneeringu ja KSH aruande eelnõu kooskõlastuse pärast uue Tallinna Linnavolikogu töö alustamist, kui volikogul on võimalus vajadusel oma seisukohti üle vaadata ja täpsustada.

Lugupidamisega	

(allkirjastatud digitaalselt)	
Meelis Uustal	
osakonna juhataja
Keskkonnahoiu osakond	

Koopia: Lasnamäe Linnaosa Valitsus ja Nõmme Linnaosa Valitsus

Kärt Talimaa-Eelmaa
640 4771 kart.talimaa-eelmaa@tallinnlv.ee 

Silver Riige
6404713 silver.riige@tallinnlv.ee